rejauldu/bengali-wikipedia huggingface dataset:
আন্তর্জাতিক ইসলামি বিশ্ববিদ্যালয় মালয়েশিয়া মালয়েশিয়ার একটি সর্বজনীন বিশ্ববিদ্যালয়। উল্লেখযোগ্য প্রাক্তন শিক্ষার্থীদের একটি তালিকা নিম্নরূপ:  নাম ভূমিকা সূত্র আদনান ইয়াকুব পেলাঙ্গাইয়ের এমএলএ (১৯৮৬-বর্তমান) এবং মালয়েশিয়ার পাহাংয়ের মেন্তেরি বেসারের এমএলএ (১৯৯৯-২০১৮) আসরী জয়নুল আবিদীন ইউনিভার্সিটি সেন্স মালয়েশিয়ার ইসলামি অধ্যয়নের সহযোগী অধ্যাপক এবং মালয়েশিয়ার পার্লিসের মুফতি (২০০৬-২০০৮ এবং ২০১৫-বর্তমান) আসরাফ ওয়াজদি দুসুকি ইউএমএনও যুব প্রধান (২০১৮-বর্তমান) এবং মালয়েশিয়ার প্রধানমন্ত্রীর কার্যালয়ের উপমন্ত্রী (২০১৫-২০১৮) ফয়জুল আরিফ আলী ফিজির রিজার্ভ ব্যাঙ্কের গভর্নর (২০১৭-বর্তমান) ফং পো কুয়ান মালয়েশিয়ার বাতু গাজার পেরাকের এমপি (১৯৯৯-২০১৩) হালিম রানে অস্ট্রেলীয় ইসলামি পণ্ডিত হুসনু আল সুউদ মালদ্বীপের মহান্যায়বাদী (২০০৯-২০১০) ইরমোহিজাম ইব্রাহিম কুয়ালা সেলাঙ্গরের এমপি (২০০৮-২০১৮) ইসমাইল ওমর রয়্যাল মালয়েশিয়া পুলিশের মহাপরিদর্শক (২০১০-২০১২) খালিদ আবু বকর রয়্যাল মালয়েশিয়া পুলিশের মহাপরিদর্শক (২০১২-২০১৭) এবং প্রসারনা মালয়েশিয়ার চেয়ারম্যান (২০১৭-২০১৮) মোহাম্মদ জামিল আহমেদ মালদ্বীপের উপরাষ্ট্রপতি (২০১৩-২০১৫) মোঃ খায়ের নাগাদিরন মালয়েশিয়ান ইনস্টিটিউট অব ট্রান্সলেশন অ্যান্ড বুকসের প্রধান নির্বাহী কর্মকর্তা (২০০৭-২০১৮) মোহাম্মদ হানিপা মাঈদিন সেলাঙ্গরের সেপাংয়ের এমপি (২০১৩-বর্তমান) এবং মালয়েশিয়ার আইন উপমন্ত্রী (২০১৮-বর্তমান) মোহাম্মদ সালমান মোহাম্মদ আলী আন্তর্জাতিক ইসলামি বিশ্ববিদ্যালয় মালয়েশিয়ার প্রাক্তন আরবি বিতার্কিক এবং কাতার ফাউন্ডেশনের বর্তমান আরবি বিতর্ক প্রশিক্ষক মুহাম্মদ বিন ইব্রাহিম মালয়েশিয়ার কেন্দ্রীয় ব্যাংকের গভর্নর (২০১৬-২০১৮) দাতিন নরজুমা হাবিব মোহাম্মদ আন্তর্জাতিক ইসলামি বিশ্ববিদ্যালয় মালয়েশিয়ার মালয় বিতর্ক দলের প্রশিক্ষক ওমর সুলেইমান মার্কিন মুসলিম পণ্ডিত  রোসনাহ শার্লিন সাবার পাপারের এমপি (২০০৪-২০১৮) এবং মালয়েশিয়ার পূর্তমন্ত্রী (২০১২-২০১৮) সানো কাউতুব মোস্তফা গিনির রাষ্ট্রপতির কার্যালয়ের মন্ত্রী শামসুল ইস্কান্দার মোঃ আকীন মেলাকার হ্যাং তুয়া জায়ার এমপি (২০১৩-বর্তমান) এবং মালয়েশিয়ার প্রাথমিক শিল্প উপমন্ত্রী (২০১৮-বর্তমান) সৈয়দ সাদিক সৈয়দ আবদুল রহমান মুয়ারের এমপি এবং মালয়েশিয়ার যুব ও ক্রীড়া মন্ত্রী উমর আইমহানোসি ওসেনি (পিএইচডি আইকোল ২০১১) ইন্টারন্যাশনাল ইসলামিক লিকুইডিটি ম্যানেজমেন্ট কর্পোরেশন এর প্রধান নির্বাহী কর্মকর্তা  (২০২০-২০২২) ওং কাহ ওহ ডিএপি যুব প্রধান এবং মালয়েশিয়ার পেরাকের ইপো তিমোরের এমপি জয়নুল রিজাল আবু বকর মালয়েশিয়ার শরিয়ত আইনজীবী এবং মুসলিম আইনজীবী সমিতির সভাপতি জাম্বরী আব্দুল কাদির মালয়েশিয়ার পাংকোর পেরাক (২০০৪-বর্তমান) এবং মেন্তেরি বেসারের (২০০৯-২০১৮) এমএলএ ইয়াসির নাদিম আল ওয়াজিদি শিকাগো ভিত্তিক ইসলামি পণ্ডিত এবং দারুল উলূম অনলাইনের প্রতিষ্ঠাতা।  হাসান সাঈদ মালদ্বীপের সহকারী আইনবিদ ও গবেষক।    তথ্যসূত্র   বিষয়শ্রেণী:আন্তর্জাতিক ইসলামি বিশ্ববিদ্যালয় মালয়েশিয়া বিষয়শ্রেণী:আন্তর্জাতিক ইসলামি বিশ্ববিদ্যালয় মালয়েশিয়ার প্রাক্তন শিক্ষার্থী
অজয় চৌধুরী মুম্বই, মহারাষ্ট্রের একজন শিব সেনা রাজনীতিবিদ। তিনি শিবসেনার সদস্য হিসেবে ভারতের মুম্বাই, মহারাষ্ট্রের শিবাদী বিধানসভা কেন্দ্র থেকে নির্বাচিত হয়ে বর্তমান মহারাষ্ট্র বিধানসভার সদস্য।   স্থান ধরে রেখেছিল   ২০১৪:বিধানসভাসভায় নির্বাচিত  ২০১৫: শিবসেনা যোগাযোগ প্রধান নাসিক  ২০১৯: মহারাষ্ট্র বিধানসভায় পুনরায় নির্বাচিত   আরোও দেখুন   মুম্বই দক্ষিণ লোকসভা কেন্দ্র   তথ্যসূত্র    বহিঃসংযোগ   শিবসেনা প্রধান পাতা   বিষয়শ্রেণী:জীবিত ব্যক্তি বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:শিবসেনার রাজনীতিবিদ বিষয়শ্রেণী:মারাঠি রাজনীতিবিদ
এরঞ্জোলি () ভারতের কেরালা রাজ্যের কণ্ণুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে এরানহোলি শহরের জনসংখ্যা হল ২৪,৬১০ জন। এর মধ্যে পুরুষ ৪৬% এবং নারী ৫৪%।  এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৭%। সারা ভারতের সাক্ষরতার হার ৫৯.৫%, তার চাইতে এরানহোলি এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
অ্যালাসডেয়ার ক্যাম্পবেল ইভান্স (জন্ম: ১২ জানুয়ারি, ১৯৮৯) ইংল্যান্ডের কেন্টের টানব্রিজ ওয়েলস এলাকায় জন্মগ্রহণকারী স্কটিশ ক্রিকেটার। ডানহাতি ব্যাটসম্যান অ্যালাসডেয়ার ইভান্স স্কটল্যান্ড ক্রিকেট দলে খেলছেন। এছাড়াও তিনি ডানহাতে মিডিয়াম-ফাস্ট বোলিংয়েও পারদর্শী।   খেলোয়াড়ী জীবন  লাফবোরা বিশ্ববিদ্যালয়ে স্নাতক শ্রেণীতে অধ্যয়নকালীন লাফবোরা ইউসিসিই দলের পক্ষে ২০০৯ সালে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষিক্ত হন। একই সালে কেন্টের বিপক্ষেও তিনি খেলেছিলেন। ঐ মৌসুমেই স্কটল্যান্ড দলের সদস্যরূপে অন্তর্ভুক্ত হন ও কানাডার বিপক্ষে দুই খেলায় অংশ নেন। সুনীল ধনিরামের উইকেট লাভ করেন তিনি।  পরবর্তীতে আগস্ট, ২০০৯ সালে আইসিসি আন্তঃমহাদেশীয় কাপে আয়ারল্যান্ডের বিপক্ষে প্রথম-শ্রেণীর ক্রিকেটে অভিষিক্ত হন। ২০১০ সালে লিস্ট এ ক্রিকেটে ভারত এ-দলের বিরুদ্ধে খেলেন। কিন্তু ১৫২ রানের ব্যবধানে তার দল পরাজিত হয়। এছাড়াও, ২০১১-১৩ আইসিসি আন্তঃমহাদেশীয় কাপে নেদারল্যান্ডসের বিপক্ষে খেলেন তিনি।   ক্রিকেট বিশ্বকাপ  ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে মজিদ হককে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।   তথ্যসূত্র    বহিঃসংযোগ   Alasdair Evans at ESPNcricinfo  Alasdair Evans at CricketArchive  বিষয়শ্রেণী:স্কটল্যান্ডীয় ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:লাফবোরা বিশ্ববিদ্যালয়ের ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার
নীলা খয়ের (বৈজ্ঞানিক নাম: Elymnias patna (Westwood)) 'নিমফ্যালিডি' (Nymphalidae) গোত্র ও 'লিমেনিটিডিনি' (Limenitidinae)  উপ-গোত্রের অন্তর্ভুক্ত প্রজাতি।   আকার  প্রসারিত অবস্থায় নীলা খয়ের এর ডানার আকার ৮০-১০০ মিলিমিটার দৈর্ঘ্যের হয়।   বিস্তার  এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।  উপপ্রজাতি  নীলা খয়ের এর উপপ্রজাতিগুলো হলো:  Elymnias patna patna (Westwood, 1851) Elymnias patna patnoides (Moore, 1893)  Elymnias patna stictica Fruhstorfer, 1902  Elymnias patna hanitchi Martin, 1909  Elymnias patna dohrni de Nicéville, 1895   ভারতে প্রাপ্ত নীলা খয়ের এর উপপ্রজাতি  ভারতে প্রাপ্ত নীলা খয়ের এর উপপ্রজাতি হল-   Elymnias patna patna (Westwood, [1851]) – Larger Blue-striped Palmfly   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৫১-এ বর্ণিত প্রজাপতি
রংপুর পাবলিক লাইব্রেরি রংপুর শহরে অবস্থিত একটি পুরনো লাইব্রেরি। এটি প্রতিষ্ঠিত হয়েছিল ১৮৩২ সালে। এ হিসেবে এটি অবিভক্ত বাংলার প্রথম পাবলিক লাইব্রেরি। তবে এর প্রতিষ্ঠাকাল নিয়ে বিতর্ক আছে। এই পুরনো লাইব্রেরি দেখাশুনা করার জন্য ২১ সদস্যের একটি কমিটি আছে।   ইতিহাস  অবিভক্ত বাংলার পাঁচটি লাইব্রেরির মধ্যে এটি অন্যতম। কুন্ডির জমিদাররা এটি প্রতিষ্ঠিত করে ১৮৩২ সালে। শুরুর দিকে লাইব্রেরিটির ভরণপোষণের দায়িত্ব নেন রাজমোহন চৌধুরী। এরপরে রমণীমোহন রায় চৌধুরী ও মহিমারঞ্জন রায় চৌধুরী লাইব্রেরিটির দায়িত্ব নেন। অনেক পুরনো পান্ডুলিপি, পুঁথি, উৎকীর্ণলিপি এই লাইব্রেরিতে সংরক্ষিত আছে। ১৮৯৭ সালের ভূমিকম্পে এই লাইব্রেরির অনেক বই নষ্ট হয়ে যায়। এছাড়া ১৯০৩ সালের দিকে ঘটে অগ্নিকান্ড। ১৯০৬-১৯০৭ সালের দিকে কুন্ডির জমিদার সুরেন্দ্রচন্দ্র রায়চৌধুরী এবং রংপুর জেলার অন্যান্য জমিদাররা মিলে প্রতিষ্ঠা করেন রংপুর সাহিত্য পরিষদ। এটির সাথে লাইব্রেরিটিকে একিভূত করা হয়। ১৯৩৫ সালে ভারত সরকার এটিকে সরকারী প্রতিষ্ঠান হিসেবে অধিগ্রহণ করে। ১৯৭১ সালের দিকে ভবনটিতে যুদ্ধের প্রভাবে ক্ষয়ক্ষতি হয়। ১৯৯১ সালে একই জায়গায় নতুন একটি পাবলিক লাইব্রেরি হওয়ার ফলে লাইব্রেরিটি এর জৌলুস অনেকাংশে হারিয়ে ফেলে। স্থানীয় জনসাধারণের স্বদিচ্ছার অভাব এবং সরকারী পৃষ্ঠপোশকতার অভাবে লাইব্রেরিটি এখন কার্যত বন্ধ। ভবনটি ২০২০/২০২১ এর দিকে সংস্কার করা হয়েছে।   সংগ্রহশালা  এই লাইব্রেরিতে বইয়ের সংখ্যা সাড়ে পাঁচ হাজারের মতো। রবিন্দ্রসমগ্র, এনসাইক্লোপিডিয়া, পাকিস্তান-ভারতের কয়েকখন্ড বই, বাংলাপিডিয়াসহ আরও নানান ভাই আছে। কিছু বই নতুন করে বাঁধাই করা হয়েছে।   লাইব্রেরি ভবন ও পরিবেশ  লাইব্রেরিতে বর্তমানে ব্যবহৃত হচ্ছে এমন কক্ষ দুটি। দুটি কক্ষে আলমারির সংখ্যা ১৭টি। এর মধ্যে ৪টি আলমারি বহু পুরনো। একটি কক্ষে অনেক আগের শাল কাঠের তৈরি একটি টেবিলও আছে। যেখানে এখন সবাই পত্রিকা পড়ে থাকেন।  ১৬০ শতাংশ জায়গায় এই পাবলিক লাইব্রেরি অবস্থিত। ৩০ শতাংশের ওপর দাঁড়িয়ে আছে এই লাইব্রেরি ভবন। আবার ৮০ শতাংশ জায়গা দখল করে আছে একটি মিলনায়তন। লাইব্রেরি সামনে আছে একটি বড় মাঠ। আর মাঠের একদিকে কেন্দ্রিয় শহীদ মিনার। এই লাইব্রিতে আছে দুটি কক্ষ। আর চারপাশে আছে গাছগাছালি।   বর্তমান অবস্থা  প্রায় ১৬ বছর ধরে রংপুরের এই প্রাচীন লাইব্রেরিতে পড়াশুনা বন্ধ।.২০০৮ সাল থেকে এখানে লাইব্রেরিয়ান নেই। তখন থেকে বই পড়া বন্ধ। খবরের কাগজ পড়তে দূর-দূরান্ত থেকে আসে। সোমবার ছাড়া এটি খোলা থাকে প্রতিদিনই। বিকেল ৪টা থেকে রাত ১০টা পর্যন্ত। একজন পরিচ্ছন্নতা কর্মী ও একজন বৃদ্ধের হাজিরা ছাড়া লাইব্রেরিটিতে আর কেউ কাজ করেন না। পত্রিকা পড়া ছাড়া লাইব্রেরির আর তেমন কোন ব্যবহার নেই।  ২০২৪ সালে রংপুর বিশ্বসাহিত্য কেন্দ্রের অনুষ্ঠান চলাকালে ছাদ ধসে পড়ে একজন শিক্ষার্থী আহন হন। এরপর অনেকেই এই ভবনটিকে পরিত্যাক্ত ঘোষণা করার আহবান জানান।   আরও দেখুন    রংপুর টাউন হল   তথ্যসূত্র    বহিঃসংযোগ    খুড়িয়ে চলছে উপমহাদেশের প্রথম গণগ্রন্থাগার রংপুর পাবলিক লাইব্রেরি | ETV News    বিষয়শ্রেণী:বাংলাদেশের গ্রন্থাগার
ডেভিড লেসলি মারে (ইংরেজি: David Leslie Murray, ১৮৮৮–১৯৬২) ছিলেন একজন ব্রিটিশ লেখক। তিনি ১৯৩৮ থেকে ১৯৪৫ সাল পর্যন্ত টাইমস লিটারারি সাপ্লিমেন্ট সম্পাদনা করেন।   জীবন  ১৮৮৮ সালের ৫ ফেব্রুয়ারি লন্ডন শহরে জন্মগ্রহণ করেন মারে। তাঁর শিক্ষা হারো স্কুল ও ব্যালিওল কলেজ, অক্সফোর্ডে। ১৯২০ সালে টাইমস লিটারারি সাপ্লিমেন্ট পত্রিকায় কর্মচারী হিসেবে যোগ দেওয়ার আগে তিনি অভিনয় করতেন। ১৯৬২ সালে মারে বিষ খেয়ে আত্মহত্যা করেন।   গ্রন্থাবলি   প্রাগম্যাটিজম (১৯১২)  সিনস অ্যান্ড শিল্যুজ (১৯২৬)  ডিজরেলি (১৯২৭)  ট্রাম্পটার, সাউন্ড! (১৯৩৪)  রিজেন্সি: আ কোয়াড্রুপল পোর্ট্রেইট (১৯৩৬)  এন্টার থ্রি উইচেস (১৯৪২)   তথ্যসূত্র   বিষয়শ্রেণী:১৮৮৮-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:ব্রিটিশ লেখক বিষয়শ্রেণী:ব্রিটিশ সংবাদপত্র সম্পাদক বিষয়শ্রেণী:লন্ডনের ব্যক্তি বিষয়শ্রেণী:১৯৬২-এ আত্মহত্যা বিষয়শ্রেণী:বিষ খেয়ে আত্মহত্যা বিষয়শ্রেণী:যুক্তরাজ্যে আত্মহত্যা
মোল্লা মুহাম্মদ গাউস (জন্ম: ১৯৬১–...?) ছিলেন তালেবানের নেতৃত্বের একজন, যারা ১৯৯৬ সাল থেকে ২০০১পর্যন্ত আফগানিস্তান শাসন করেছিলেন। সোভিয়েত-আফগান যুদ্ধের সময় মোল্লা গাউস হিজবে ইসলামী খালিসের সদস্য হিসাবে যুদ্ধ করেছিলেন। তিনি ১৯৯৬ সালের সেপ্টেম্বর থেকে আফগানিস্তানের পররাষ্ট্রমন্ত্রী হিসেবে দায়িত্ব পালন করেছিলেন, যখন তালেবানরা কাবুল দখল করেন এবং ১৯৯৭ সালের জুন পর্যন্ত দায়িত্বে ছিলেন, যখন তিনিসহ কয়েকজন তালেবান নেতা দেশের উত্তরাঞ্চলের মাজার-ই-শরিফে বিরোধী বাহিনী কর্তৃক অপহৃত হন।NY Times Accessed 2010.  এর আগে ১৯৯৭ সালে তিনি ইউনোকাল কর্পোরেশন নামে একটি কোম্পানির সাথে তেল পাইপলাইন চুক্তি নিয়ে আলোচনার জন্য টেক্সাসের হিউস্টনে একটি তালেবান প্রতিনিধিদলের নেতৃত্ব দেন। পরে বন্দিদশা থেকে তিনি পালিয়ে যান এবং পরবর্তীতে তার কোনো সংবাদ পাওয়া যায়নি।   তথ্যসূত্র   বিষয়শ্রেণী:তালেবান নেতা বিষয়শ্রেণী:তালেবান সরকারের মন্ত্রী বিষয়শ্রেণী:জীবিত ব্যক্তি
প্লাজা হোটেল  নিউইর্য়কের ম্যানহ্যাটন মিডটাউনে অবস্থিত একটি গুরুত্বপূর্ণ হোটেল। এটি নিউইর্য়কের গুরুত্বপূর্ণ ল্যান্ডমার্ক হিসেবে চিহ্নিত হয়। এই ২০তল ভবনটি একটি বিলাসবহুল হোটেল এবং ঐতিহ্যবাহী ভবন। এর বর্তমান মালিক কাতারের কাটারা হসপিটালিটি।   তথ্যসূত্র   বহিঃসংযোগ  The Plaza: 768 Fifth Avenue, detailed building information, building ratings, pros and cons The Plaza Hotel, New York Architecture images Images, descriptions, and reviews of The Plaza  বিষয়শ্রেণী:১৯০৭-এ নিউ ইয়র্ক সিটিতে প্রতিষ্ঠিত বিষয়শ্রেণী:১৯০৭-এ প্রতিষ্ঠিত হোটেল বিষয়শ্রেণী:ম্যানহাটনের জাতীয় ঐতিহাসিক ভূ-চিহ্ন বিষয়শ্রেণী:ম্যানহাটনের গগনচুম্বী হোটেল বিষয়শ্রেণী:ম্যানহাটনের আবাসিক ভবন বিষয়শ্রেণী:আমেরিকার ঐতিহাসিক হোটেল
thumb|upright=1.3|যেসব দেহের পি.১ প্রকারণের নিশ্চিত সংক্রমণ ঘটেছে (২০২১ সালের ৮ই ফেব্রুয়ারি তারিখ পর্যন্ত)।  ব্যাখ্যা: সার্স-কোভি-২ ভাইরাসের গামা প্রকারণ বা পি.১ বংশ (Lineage P.1) করোনাভাইরাস রোগ ২০১৯ (কোভিড-১৯) সৃষ্টিকারী সার্স-কোভি-২ ভাইরসের একটি প্রকারণ। এটি ২০জে/৫০১ওয়াই.ভি৩ (20J/501Y.V3) এবং উদ্বেগজনক প্রকারণ ২০২১০১/০২ (Variant of Concern 202101/02 সংক্ষেপে VOC-202101/02) নামেও পরিচিত। এছাড়া এটিকে বি.১.১.২৮.১ নামেও কেউ কেউ ডাকতে পারে, কিন্তু প্যাংগো বংশ পদ্ধতি অনুযায়ী বংশের নামে সর্বোচ্চ তিনটি উপস্তর অনুমোদিত, তাই এটিকে পি.১ নামেই ডাকা শ্রেয়।  এই প্রকারণটিতে ভাইরাসটির ভেতরের ১৭টি অ্যামিনো অ্যাসিডে পরিবর্তন সাধিত হয়েছে, যাদের মধ্যে ১০টি এটির কীলকাকার প্রোটিনে ঘটেছে, যাদের মধ্যে তিনটি পরিবর্তন বিশেষভাবে উদ্বেগজনক হিসেবে চিহ্নিত করা হয়েছে: এন৫০১ওয়াই, ই৪৮৪কে এবং কে৪১৭টি। ২০২১ সালের ৬ই জানুয়ারি জাপানের জাতীয় সংক্রামক রোগ গবেষণা প্রতিষ্ঠান প্রথমবারের মতো চারজন ব্যক্তির দেহে এই প্রকারণটি শনাক্ত করে, যারা এর চার দিন পূর্বে ব্রাজিলের আমাজোনাস রাজ্য পরিদর্শন শেষ করে টোকিওতে প্রত্যাবর্তন করেছিল। পরবর্তীতে এই প্রকারণটি ব্রাজিলে ছড়িয়ে পড়ছে বলে ঘোষণা দেওয়া হয়।  এই প্রকারণটি ২০২১ সালের প্রারম্ভে ব্রাজিলের আমাজোনাস রাজ্যের রাজধানী মানাউশ নগরীতে ব্যাপকভাবে ছড়িয়ে পড়ে। এর আগে ২০২০ সালের মে মাসে নগরীটিতে এরকম ব্যাপক হারে সংক্রমণ ঘটেছিল এবং একটি গবেষণা অনুযায়ী এবং সেসময় সার্স-কোভি-২-এর বিরুদ্ধে রক্তরসে প্রতিরক্ষিকা বা অ্যান্টিবডির উচ্চ প্রাদুর্ভাব দৃষ্ট হয়েছিল। পি.১ প্রকারণটির উপরে পরিচালিত প্রাথমিক গবেষণাগুলি থেকে (যেগুলি এখনও সহকর্মীদের দ্বারা পর্যালোচিত হয়নি) বেরিয়ে আসে যে (২০২১ সালের মার্চ মাস পর্যন্ত পাওয়া ফলাফল অনুযায়ী) পি.১ প্রকারণটির সংক্রমণের ফলে ব্যক্তির দেহে স্বাভাবিক কোভিড-১৯ রোগীর তুলনায় প্রায় ১০গুণ বেশি পরিমাণে ভাইরাস কণা উৎপাদিত হয় এবং এটি  ১,৪-২,২ গুণ বেশি হারে ছড়িয়ে পড়ার ক্ষমতা রাখে। এছাড়া এটি পুরুষ-স্ত্রী লিঙ্গ নির্বিশেষে অপেক্ষাকৃত তরুণ ব্যক্তিদেরকে আক্রান্ত করতে অধিকতর সফল, ১০-৮০% বেশি মারণঘাতী এবং অতীতে ইতোমধ্যে আক্রান্ত করোনা রোগীদের অনাক্রম্যতা বা প্রতিরোধ ক্ষমতা এড়াতে ২৫-৬১% বেশি সক্ষম, ফলে এটির দ্বারা পুনঃসংক্রমিত হবার সম্ভাবনা বেশি। কিছু কিছু টিকা এই প্রকারণটির বিরুদ্ধে উল্লেখযোগ্য পরিমাণে কম কার্যকর বলে জানতে পারা গেছে।  পি.১ দুইটি উপপ্রকারণ ২৮-এএম-১ এবং ২৮-এএম-২ নিয়ে গঠিত, যেগুলির দুইটিই কে৪১৭টি, ই৪৮৪কে ও এন৫০১ওয়াই পরিব্যক্তিগুলি বহন করে এবং দুইটিই একে অপরের থেকে স্বাধীনভাবে ব্রাজিলের আমাজোনাস অঞ্চলে সৃষ্টি হয়েছিল।  পি.১ ব্রাজিলের আরেকটি বংশ পি,২ অপেক্ষা বেশ ভিন্নরকম। পি,২ প্রকারণটিকে ভিইউআই-২০২১০১/০১ নাম দেওয়া হয়েছে; এটি ব্রাজিলের রিউ দি জানেইরু রাজ্যে উৎপত্তিলাভ করেছিল। আরও বিশেষভাবে বলতে গেলে পি,২ প্রকারণটিতে শুধুমাত্র ই৪৮৪কে পরিব্যক্তিটি সংঘটিত হয়েছে, কিন্তু এন৫০১ওয়াই ও কে৪১৭টি পরিব্যক্তিগুলি সংঘটিত হয়নি।  প্রাথমিক প্রতিবেদনগুলিতে দাবী করা হয় যে পি.১ এবং পি.২ ব্রাজিলীয় বি.১.১.২৪৮ প্রকারণটির দুইটি পৃথক ও ভিন্ন বংশধর। তবে বি.১.১.২৪৮ পরবর্তীতে একটি স্বতন্ত্র প্রকারণ হিসেবে মর্যাদা হারায় এবং এটিকে বি.১.১.২৮ হিসেবে পুনরায় শ্রেণীবদ্ধ করা হয়।  তথ্যসূত্র  বিষয়শ্রেণী:জাপানে কোভিড-১৯ বৈশ্বিক মহামারি বিষয়শ্রেণী:ব্রাজিলে কোভিড-১৯ বৈশ্বিক মহামারি বিষয়শ্রেণী:সার্স-কোভি-২ ভাইরাসের প্রকারণ
জেন মনহাইট (জন্ম ৩ নভেম্বর, ১৯৭৭"Jane Monheit." Contemporary Musicians. Vol. 33. Farmington Hills, MI: Gale, 2001. Retrieved via Biography in Context database, 2017-05-07.) একজন মার্কিন জ্যাজ ও পপ সঙ্গীতশিল্পী।   প্রারম্ভিক জীবন  মনহাইট লং আইল্যান্ডের নিউ ইয়র্কের ওকডেলে জন্মগ্রহণ করেন এবং বেড়ে ওঠেন।  তার বাবা ব্যাঞ্জো এবং গিটার বাজাতেন।  তার মা তার জন্য গান গেয়েছেন এবং বাজিয়েছেন, এমন অনেকেই যেমন এলা ফিটজেরাল্ড রয়েছেন, যারা তার শিক্ষকও বটে।  অল্প বয়সেই মনহাইট জ্যাজ এবং ব্রডওয়ে মিউজিক্যালের প্রতি আকৃষ্ট হন।   নিউ ইয়র্কের বোহেমিয়ার কোনেটকোট হাই স্কুলে পড়ার সময় তিনি পেশাগতভাবে গান গাইতে শুরু করেন।  তিনি শিল্পকলার জন্য উসদান সামার ক্যাম্পে যোগ দিয়েছিলেন। "Our Alumni". Usdam Summer Camp for the Arts. Retrieved 2017-05-07. ম্যানহাটন স্কুল অফ মিউজিক- এ তিনি পিটার এলড্রিজের অধীনে সুর অধ্যয়ন করেছিলেন; তিনি ১৯৯৯ সালে স্নাতক হন   তিনি ওয়াশিংটন, ডিসিতে থেলোনিয়াস মঙ্ক ইনস্টিটিউট অফ জ্যাজের ১৯৯৮ কণ্ঠ প্রতিযোগিতা টেরি থর্নটনে রানার-আপ হয়েছিলেন।    কর্মজীবন    তথ্যসূত্র    বহিঃসংযোগ    অফিসিয়াল সাইট  ইউটিউব চ্যানেল  Cosmopolis.ch দ্বারা জেন মনহাইটের জীবনী, সিডি এবং কনসার্ট পর্যালোচনা  এ   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ম্যানহাটন স্কুল অফ মিউজিকের প্রাক্তন শিক্ষার্থী বিষয়শ্রেণী:মার্কিন জ্যাজ সঙ্গীতশিল্পী বিষয়শ্রেণী:মার্কিন জ্যাজ গায়িকা বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:সনি ক্লাসিক্যাল রেকর্ডসের শিল্পী বিষয়শ্রেণী:নিউ ইয়র্ক (অঙ্গরাজ্যের) জ্যাজ সঙ্গীতজ্ঞ বিষয়শ্রেণী:কনকর্ড রেকর্ডসের শিল্পী
তামিলনাড়ুর পাঠান হল উর্দু ভাষী পশতুন বংশের মুসলমান, যারা দক্ষিণ ভারতের তামিলনাড়ু রাজ্যে চলে এসেছে এবং বসতি স্থাপন করেছে। তামিল দেশে তাদের অভিবাসন ঘটেছে তিনটি প্রধান তরঙ্গে - প্রথমটি ১৩৩৫ থেকে ১৩৭৮ সালের মধ্যে মাদুরাই সালতানাতের সময়, দ্বিতীয়টি আওরঙ্গজেবের রাজত্বকালে তামিল দেশে মুঘল আক্রমণ এবং পরবর্তীকালে আর্কট রাজ্য প্রতিষ্ঠার সময় এবং সবশেষে, ব্রিটিশ শাসনকালে, যখন মাদ্রাজ প্রেসিডেন্সি এবং উত্তর-পশ্চিম সীমান্ত প্রদেশ, যেগুলি পশতুন আবাসভূমির অংশ তৈরি করেছিল, উভয় তামিল দেশই ব্রিটিশ ভারতের অংশ হয়ে যায়। তামিলনাড়ুতে পাঠানদের সাধারণত পাত্তান বা পাত্তানি বলা হয় এবং তারা তামিল মুসলিমদের বৃহত্তর উর্দুভাষী সম্প্রদায়ের একটি অংশ গঠন করে।  তামিলনাড়ুতে, "পাঠান" শব্দটি কখনও কখনও উত্তর ভারত থেকে আসা সমস্ত উর্দুভাষী মুসলিম অভিবাসীদের জন্যই ব্যবহৃত হয়, তারা পশতুন বংশের হোক বা না হোক। তারা তামিল-ভাষী লাব্বাই, মারাক্কার, রোথার এবং মাপ্পিলা মুসলমানদের সাথে তামিল মুসলিম সম্প্রদায়ের একটি অংশ গঠন করে।   ইতিহাস  তামিলনাড়ুতে পাঠানদের প্রথম নথিভুক্ত উপস্থিতি ছিল খ্রিস্টীয় ১৪ শতকে মালিক গফুরের সেনাবাহিনীর অংশ হিসেবে। মুহাম্মদ বিন তুগলক ও জালালুদ্দিন আহসান খানের সৈন্যদলের একজন পাঠান সেনাপতি মাদুরাই সালতানাত প্রতিষ্ঠা করেছিলেন যা মাদুরাই শহর এবং আশেপাশের অঞ্চলগুলিকে ৪৩ বছর ধরে শাসন করেছিল। এরপরে তারা ১৩৭৮ সালে বিজয়নগর সাম্রাজ্য দ্বারা ক্ষমতাচ্যুত হয়।  তামিলনাড়ু আক্রমণ ও অধিকার করেছিলেন তেলুগু নায়ক রাজারা। এই সময়ের মধ্যে তামিলনাড়ু ক্রমাগত আক্রান্ত হয়েছে। মারাঠারা তামিলনাড়ুর একটি বড় অংশ দখল করে নিয়েছিল। খ্রিস্টীয় ১৭ শতকের শেষের দিকে আওরঙ্গজেব এই অঞ্চলগুলি জয় করার পাশাপাশি মারাঠাদের পরাধীন করার জন্য উত্তর তামিল অঞ্চলে সেনা পাঠান। গোলকুণ্ডার দক্ষিণে এবং মহীশূরের পূর্বের সমগ্র অঞ্চলটিকে এই আক্রমণকারীরা ভুলভাবে কর্ণাটক বা কার্ণাটিক বলে উল্লেখ করেছিল। এলাকা শাসনের জন্য এই নামে এখানে একজন মুঘল রাজপ্রতিনিধি স্থাপন করা হয়েছিল। এই অঞ্চলটি দক্ষিণ অন্ধ্র প্রদেশ এবং জিঞ্জি ও ভেলোরের চারপাশে তামিলনাড়ুর উত্তর অংশ জুড়ে রয়েছে। বংশগত রাজপ্রতিনিধি বা নবাবদের মধ্যে প্রথম ছিলেন আফগান বংশের জেনারেল জুলফিকার খান নুসরত জং।  ১৮ শতকের গোড়ার দিকে, নবাব সাদতুল্লাহ খান প্রথম নিজেকে স্বাধীন ঘোষণা করেন এবং ১৮০১ সাল পর্যন্ত তথাকথিত কার্নাটিক রাজ্য শাসন করেন। এটি ১৮৫৫ সাল পর্যন্ত কার্যত স্বাধীন রাজ্য হিসেবে বিদ্যমান ছিল। এই সময়কালে, উত্তর ভারত থেকে বিপুল সংখ্যক উর্দুভাষী মুসলিম বুদ্ধিজীবী তামিলনাড়ুতে চলে যায় এবং সেখানে তারা কার্নাটিক নবাবদের দরবারে কাজ করত। অবশেষে ১৮৫৫ সালে স্বত্ববিলোপ নীতি দ্বারা রাজ্যটি পরাধীন হয়ে যায় কিন্তু নবাব তাঁর বেশিরভাগ সুযোগ-সুবিধা বজায় রেখেছিলেন এবং গভর্নর তাঁকে "মাদ্রাজের মুখ্য দেশীয় সম্ভ্রান্ত ব্যক্তি" উপাধি দিয়েছিলেন।  উপমহাদেশে ব্রিটিশ শাসনকালে আফগান ব্যবসায়ীদের ছোট ছোট অভিবাসনও ছিল। এই ব্যবসায়ীরা সংখ্যায় কম ছিল এবং সাধারণত তাদের পোশাক, সংস্কৃতি এবং ভাষা অক্ষুণ্ণ রাখত।  ভাষা  তামিলনাড়ুর পাঠানরা তাদের মাতৃভাষা হিসাবে দক্ষিণী উর্দুতে কথা বলে। তারা সকলেই তামিল ভাষায় পারদর্শী।  আরও দেখুন  শ্রীলঙ্কায় পাঠান   টীকা   বিষয়শ্রেণী:ভারতের মুসলিম সম্প্রদায় বিষয়শ্রেণী:তামিলনাড়ুর সামাজিক গোষ্ঠী বিষয়শ্রেণী:তামিলনাড়ুতে ইসলাম
গালপিয়ুরি সমুদ্র সৈকত (স্পেনীয় ভাষায় Playa de Gulpiyuri) একটি সর্বদা জলমগ্ন ডোবা। গালপিয়ুরি শব্দটি এসেছে স্পেনীয় শব্দ "Gulpiyuri" থেকে যার অর্থ 'জল বেষ্টনী'। এটি স্পেনের জনপ্রিয় পর্যটন আকর্ষণগুলোর একটি এবং স্পেনের আঞ্চলিক নেটওয়ার্কের সংরক্ষিত প্রাকৃতিক অঞ্চলগুলোর একটি স্থান। ২০০১ সালের ২৬ ডিসেম্বর তারিখে গালপিয়ুরিকে সরকারিভাবে প্রাকৃতিক স্মৃতিস্তম্ভ ঘোষণা করা হয়। মূল সমূদ্র তট হতে সামান্য অভ্যন্তরে তৃণভূমিতে অবস্থিত এই সৈকতটিকে পৃথিবীর ক্ষুদ্রতম সমুদ্র সৈকত হিসেবে বিবেচনা করা হয়।  অবস্থান গালপিয়ুরি সমুদ্র সৈকত স্পেনের আস্তুরিয়াস স্বায়ত্বশাসিত অঞ্চলের লেন্স পরিষদের নাভিস গ্রামে কান্তাব্রিয়ান সাগর থেকে ১০০ মিটার দূরে অবস্থিত। সেইন্ট অ্যান্টোলিন সমুদ্র সৈকতের খুব নিকটে মূল সমুদ্রতট হতে অভ্যন্তরে তৃণভূমির মাঝে এই ক্ষুদ্র সৈকতটি অবস্থিত।।  বর্ণনা এই সমুদ্র সৈকতের দৈর্ঘ্য মাত্র চল্লিশ মিটার। কান্তাব্রিয়ান সাগরের সাথে সুড়ঙ্গের মাধ্যমে এই ভূমিজ সমুদ্র সৈকতের সাথে সম্পর্ক থাকায় বিস্কেয় সাগর থেকে লবণাক্ত জলের ছোট ছোট উৎপন্ন ঢেউয়ের ফলে গালপিয়ুরিতে পূর্ণ জোয়ার থাকে। গালপিয়ুরি সমুদ্র সৈকতে সবসময় পূর্ণ জোয়ার থাকে যা এই সৈকতটিকে পৃথিবীর অন্য সব সৈকত থেকে আলাদা করেছে। এই সমুদ্র সৈকতের জল পরিষ্কার যা সাগর থেকে সৈকতে প্রবেশের আগে ভূনিম্নে থাকার পর খানিকটা ঠান্ডা হতে পারে। চিত্রশালা  আরো দেখুন  সমুদ্র সৈকতের তালিকা   তথ্যসূত্র   বহিঃসংযোগ  গালপিয়ুরি সমুদ্র সৈকত (স্পেনীয় ভাষায়)   বিষয়শ্রেণী:স্পেনের সমুদ্র সৈকত বিষয়শ্রেণী:স্পেনের ভূমিরূপ
মেমরি ফ্রাগমেন্টেশন বলতে মেমরির জায়গা বা স্পেস নষ্ট হওয়া বা অব্যবহ্রত হওয়াকে বুঝায়। ফ্রাগমেন্টেশনের ফলে মেমরির জায়গা নষ্ট হয়।   মূলনীতি   যখন কোন প্রেগ্রামের মেমরি স্পেস (Space) প্রয়োজন তখন প্রেগ্রামটি সিপিউ (সেন্ট্রাল প্রসেসিং ইউনিট) কে অনুরোধ করে যে তার নির্দিষ্ট সংখ্যক মেমরির স্পেস/জায়গা(বাইট) প্রয়োজন।  তখন মেমরি ম্যানেজমেন্ট ইউনিট (MMU)  ওই প্রেগ্রামের জন্য স্পেস বা জায়গা হবে কি না তা চেক করে। যদি স্পেস বা জায়গা খালি থাকি, তবে সেই প্রেগ্রামের প্রসেসকে মেমরিতে স্পেস বা জায়গা বরাদ্ধ করে। এই ঘটনাকে অ্যালোকেশন (Allocation) বলে। মেমরি অনেক সংখ্যক ব্লক নিয়ে গঠিত।  মেমরিতে যখন কোন প্রসেস বা ফাইল বরাদ্ধ হয় তখন তা মেমরি কোন খালি ব্লকে জায়গা বা স্পেস বরাদ্ধ করে। যদি এমন হয় যে, মেমরির একটি ব্লকের সাইজ  ১০০ বাইট আর যে প্রসেসটি জমা হবে তার সাইজ ৮০ বাইট তবে ২০ বাইট ঐ ব্লকে ফাকা থাকে  আর মেমরির এই খালি/ফাঁকা থাকা অবস্থাকে ফ্রাগমেন্টেশন বলে।  থাম্ব|মেমরি ফ্রাগমেন্টেশন   ফ্রাগমেন্টেশনের প্রকারভেদ   ইন্টারনাল ফ্রাগমেন্টেশন (Internal Fragmentation)  এক্সটারনাল ফ্রাগমেন্টেশন (External Fragmentation)  ডাটা ফ্রাগমেন্টেশন (Data Fragmentation)  ওভারভিউ এক্সটারনাল ফ্রাগমেন্টেশনের সাথে তুলনায়, ওভারহেড এবং ইন্টারনাল ফ্রাগমেন্টেশন, পরিত্যক্ত মেমোরির লস এবং দক্ষতা হ্রাসে কিছুটা দায়ি। একে এভাবে সংজ্ঞায়িত করা হয়:  ফ্রাগমেন্টেশন 0% বলতে বুঝায় যে সম্পূর্ণ ফ্রী মেমোরি একটি বৃহৎ ব্লকে অবস্থান করছে। ফ্রাগমেন্টেশন 90% (উদাহরণ স্বরূপ)- যখন ১০০ মেগাবাইট (100 MB) ফ্রী মেমোরি বিদ্যমান থাকে তবে ফ্রী মেমোরির বৃহৎ ব্লকে বণ্টনের জন্য মাত্র ১০ মেগাবাইট (10 MB)রয়েছে। বহিঃসংযোগ https://en.wikipedia.org/wiki/Fragmentation_(computing) http://stackoverflow.com/questions/3770457/what-is-memory-fragmentation তথ্যসূত্র  বিষয়শ্রেণী:ফাইল সিস্টেম ম্যানেজমেন্ট
হিন্দুধর্মে কূর্ম হল বিষ্ণুর দ্বিতীয় অবতার। এর পূর্বের অবতার মৎস এবং পরের অবতার বরাহ। মৎস অবতারের মত এটিও সত্যযুগের অবতার। কূর্ম অবতারের জন্য উৎসর্গীকৃত মন্দির হল অন্ধ্রপ্রদেশের চিত্তুর  জেলার কুর্মাই মন্দির ও শ্রীকুর্মাম মন্দির।   সমুদ্রমন্থন    250px|right|thumb|বিষ্ণুর কূর্ম অবতার। এসময় মন্দর পর্বত মন্থনদণ্ড ও বাসুকি মন্থন রজ্জু হয়েছিলেন একদা ঋষি দুর্বাসা দেবরাজ ইন্দ্রকে দিব্য পুষ্পমালা উপহার দিয়েছিলেন। ইন্দ্র সেই মালা সাদরে গ্রহণ করে তার বাহন ঐরাবতের মাথায় রাখেন। কিন্তু ঐরাবত সেই মালা তার শুঁড়ে জড়িয়ে মাটিতে ফেলে নষ্ট করে দেয়। এতে ঋষি ক্রুদ্ধ হয়ে ইন্দ্রকে শ্রীহীন হবার অভিশাপ দেন। ব্রহ্মা তখন পুনরায় অমৃতপ্রাপ্তির জন্য অসুরদের সাহায্যে সমুদ্রমন্থনের পরামর্শ দেন। মন্থন কালে মন্দর পর্বত সমুদ্রে ঢুকে যাচ্ছিল তাই তখন ভগবান বিষ্ণু কূর্ম রূপ ধারণ করে মন্দর পর্বতকে তার পৃষ্ঠে ধারণ করেন। এভাবে পুনরায় অমৃত প্রাপ্তি হয়। thumb|সিয়ারশোল রাজবাড়ির পিতলের রথের গায়ে কূর্ম অবতারের পিতলের মূর্তি, পশ্চিমবঙ্গ, ভারত।  উৎস   পৌরাণিক অভিধান - সুধীরচন্দ্র সরকার   বহিঃসংযোগ   Hindu Gods, Kurma  Indian Divinity, Kurma Avatar  Kurma Avatara Homa(Fire Ritual)  বিষয়শ্রেণী:বিষ্ণুর রূপভেদ বিষয়শ্রেণী:অবতার বিষয়শ্রেণী:বিষ্ণুর অবতার বিষয়শ্রেণী:হিন্দুধর্মে প্রাণী